Document ID: 31995D0237

ΑΠΟΦΑΣΗ ΤΟΥ ΣΥΜΒΟΥΛΙΟΥ της 29ης Ιουνίου 1995 για την επέκταση της νομικής προστασίας των τοπογραφιών προϊόντων ημιαγωγών σε πρόσωπα από τις Ηνωμένες Πολιτείες της Αμερικής (95/237/ΕΚ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 87/54/ΕΟΚ του Συμβουλίου της 16ης Δεκεμβρίου 1986 σχετικά με τη νομική προστασία των τοπογραφιών προϊόντων ημιαγωγών (1), και ιδίως το άρθρο 3 παράγραφος 7,
την πρόταση της Επιτροπής,
Εκτιμώντας:
ότι το δικαίωμα νομικής προστασίας των τοπογραφιών προϊόντων ημιαγωγών στην Κοινότητα ισχύει για τα πρόσωπα που δικαιούνται προστασίας σύμφωνα με το άρθρο 3 παράγραφοι 1 έως 5 της οδηγίας 87/54/ΕΟΚ 7
ότι το δικαίωμα προστασίας μπορεί να χορηγηθεί, με απόφαση του Συμβουλίου, σε πρόσωπα τα οποία δεν δικαιούνται προστασίας βάσει των εν λόγω διατάξεων 7
ότι η επέκταση της προστασίας πρέπει, κατά το δυνατόν, να αποφασίζεται από την Κοινότητα ως σύνολο 7
ότι η εν λόγω προστασία έχει επεκταθεί στις Ηνωμένες Πολιτείες της Αμερικής, από τις 7 Νοεμβρίου 1987 με μια σειρά αποφάσεων του Συμβουλίου που ελήφθησαν σε προσωρινή βάση (2), η τελευταία εκ των οποίων είναι η απόφαση 94/373/ΕΚ 7
ότι η απόφαση αυτή εφαρμόζεται μέχρι την 1η Ιουλίου 1995 7
ότι οι Ηνωμένες Πολιτείες της Αμερικής διαθέτουν κατάλληλη νομοθεσία στον τομέα της προστασίας των τοπογραφιών προϊόντων ημιαγωγών και ότι, στις 23 Μαρτίου 1995, ανακοινώθηκε από τον Πρόεδρο της χώρας αυτής η συνέχιση της επέκτασής της στα πρόσωπα των κρατών μελών της Κοινότητας από την 1η Ιουλίου 1995 7
ότι η συμφωνία σχετικά με τα δικαιώματα πνευματικής ιδιοκτησίας στον τομέα του εμπορίου, η οποία εγγράφεται μεταξύ των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, και η οποία περιλήφθηκε στην τελική πράξη του Marrakech της 15ης Απριλίου 1994, επιβάλλει στα μέρη την υποχρέωση να χορηγούν προστασία σε τοπογραφίες ολοκληρωμένων κυκλωμάτων σύμφωνα με τις κατ' ιδίαν διατάξεις τους καθώς και με τις διατάξεις της συνθήκης για την πνευματική ιδιοκτησία στον τομέα των ολοκληρωμένων κυκλωμάτων, στις οποίες παραπέμπει 7
ότι η εν λόγω συμφωνία, καθώς και η συμφωνία περί ιδρύσεως του Παγκόσμιου Οργανισμού Εμπορίου, της οποίας αποτελεί παράρτημα, έχει αρχίσει να ισχύει στην Κοινότητα την 1η Ιανουαρίου 1995 7 ότι οι ανεπτυγμένες χώρες μέλη της συμφωνίας για τον Παγκόσμιο Οργανισμό Εμπορίου έχουν στη διάθεσή τους περίοδο ενός έτους από την έναρξη ισχύος της τελευταίας αυτής συμφωνίας για να εφαρμόσουν τις διατάξεις της συμφωνίας σχετικά με τα δικαιώματα πνευματικής ιδιοκτησίας στον τομέα του εμπορίου 7
ότι η απόφαση 94/824/ΕΚ του Συμβουλίου της 22ας Δεκεμβρίου 1994, για την επέκταση της νομικής προστασίας των τοπογραφιών των προϊόντων ημιαγωγών σε πρόσωπα των μελών του Παγκόσμιου Οργανισμού Εμπορίου (3), θα εφαρμόζεται από την 1η Ιανουαρίου 1996 7 ότι οι Ηνωμένες Πολιτείες της Αμερικής είναι μέλος του Παγκόσμιου Οργανισμού Εμπορίου 7
ότι θα πρέπει, λαμβάνοντας υπόψη την επέκταση της προστασίας που προβλέπεται από την αμερικανική νομοθεσία στα πρόσωπα των κρατών μελών της Κοινότητας, να επεκταθεί το δικαίωμα προστασίας δυνάμει της οδηγίας 87/54/ΕΟΚ στα φυσικά και νομικά πρόσωπα των Ηνωμένων Πολιτειών της Αμερικής, από τις 2 Ιουλίου 1995 και μέχρι την εφαρμογή απόφασης 94/824/ΕΚ, την 1η Ιανουαρίου 1996,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα κράτη μέλη επεκτείνουν το δικαίωμα προστασίας σύμφωνα με την οδηγία 87/54/ΕΟΚ ως εξής:
α) τα φυσικά πρόσωπα που είναι υπήκοοι των Ηνωμένων Πολιτειών της Αμερικής, ή έχουν τη συνήθη διαμονή τους στο έδαφος των Ηνωμένων Πολιτειών της Αμερικής, τυγχάνουν τις ίδιας μεταχείρισης με τους υπηκόους κράτους μέλους 7
β) οι εταιρείες και τα λοιπά νομικά πρόσωπα των Ηνωμένων Πολιτειών της Αμερικής που έχουν πραγματική και ουσιαστική βιομηχανική ή εμπορική εγκατάσταση στη χώρα αυτή τυγχάνουν μεταχείρισης ως να είχαν πραγματική και ουσιαστική βιομηχανική ή εμπορική εγκατάσταση στο έδαφος κράτους μέλους.
Άρθρο 2
Η παρούσα απόφαση εφαρμόζεται από τις 2 Ιουλίου 1995.
Τα κράτη μέλη επεκτείνουν το δικαίωμα νομικής προστασίας δυνάμει της παρούσας απόφασης στα πρόσωπα που αναφέρονται στο άρθρο 1 μέχρι την 1η Ιανουαρίου 1996.
Όλα τα αποκλειστικά δικαιώματα που έχουν αποκτηθεί βάσει των αποφάσεων 87/532/ΕΟΚ, 90/511/ΕΟΚ, 93/16/ΕΟΚ, 94/4/ΕΚ, 94/373/ΕΚ ή της παρούσας απόφασης, εξακολουθούν να παράγουν αποτελέσματα για το χρονικό διάστημα που προβλέπεται στην οδηγία 87/54/ΕΟΚ.
Άρθρο 3
Η παρούσα απόφαση απευθύνεται στα κράτη μέλη.
Λουξεμβούργο, 29 Ιουνίου 1995.

Labels: 7
11
18
1